**Ministru kabineta noteikumu projekta “Grozījums Ministru kabineta 2014.gada 16.septembra noteikumos Nr.549 “Ēnu ekonomikas apkarošanas padomes nolikums”” sākotnējās ietekmes novērtējuma ziņojums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Grozījums Ministru kabineta 2014.gada 16.septembra noteikumos Nr.549 “Ēnu ekonomikas apkarošanas padomes nolikums”” (turpmāk – noteikumu projekts) mērķis ir pagarināt Ēnu ekonomikas apkarošanas padomes (turpmāk – padome) darbību, lai turpinātu institūciju darbību koordināciju un uzraudzību ēnu ekonomikas apkarošanas jomā.  Lai nodrošinātu noteikumu spēkā esamību un padomes darbības nepārtrauktību, tiem jāstājas spēkā līdz 2020.gada 30.decembrim.  Noteikumu projekts stājas spēkā nākamajā dienā pēc to izsludināšanas – publicēšanas. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Ministru kabineta 2019.gada 7.maija rīkojuma Nr.210 “Par Valdības rīcības plānu Deklarācijas par Artura Krišjāņa Kariņa vadītā Ministru kabineta iecerēto darbību īstenošanai” 12.2.apakšpunkts paredz turpināt īstenot pasākumus ēnu ekonomikas ierobežošanai, prioritāri īstenojot pasākumus nodokļu samaksas uzlabošanai un godīgas konkurences veicināšanai tautsaimniecības nozarēs ar augstāko ēnu ekonomikas risku, lai sekmētu ekonomisko izaugsmi tautsaimniecībā kopumā. Lai īstenotu pasākumu, ir nepieciešama Valsts iestāžu darba plāna ēnu ekonomikas ierobežošanai 2016.-2020. gadam (turpmāk – plāns) uzdevumu izpildē iesaistīto institūciju savstarpējā sadarbība, it īpaši ņemot vērā Finanšu ministrijas vīziju plāna izstrādei nākamajam periodam – 2021. – 2025. gadam, kas izklāstīta Finanšu ministrijas informatīvajā ziņojumā “Par ēnu ekonomikas ierobežošanas pasākumu efektivitāti un ēnu ekonomikas ierobežošanas plānu 2021.-2025. gadam”. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ēnu ekonomikas īpatsvara samazināšana ir prioritārs uzdevums, kas ir svarīgs, lai nodrošinātu sabiedrības labklājības aizsardzību un tautsaimniecības dinamisku ekonomisko attīstību.  Īstenojot valsts politiku ēnu ekonomikas ierobežošanā, tai skaitā veicinot iestāžu sadarbību un nostiprinot to plānā, ēnu ekonomikas īpatsvars Latvijā pakāpeniski, bet konsekventi mazinās, un atbilstoši Lincas universitātes profesora Dr. F. Šneidera pētījuma datiem ēnu ekonomikas īpatsvars Latvijā 2019.gadā ir bijis 19,9% no IKP, savukārt pēc Latvijas pētnieku Dr. A. Saukas un Dr. T. Putniņa pētījuma datiem par ēnu ekonomikas indeksu Baltijas valstīs ēnu ekonomikas īpatsvars 2019.gadā Latvijā ir bijis 23,9% no IKP.  Ir jāatzīmē, ka nozaru ministrijās ir nepieciešams vairot iniciatīvu sadarboties ar noteiktu tautsaimniecības nozaru organizācijām, lai identificētu ēnu ekonomiku veicinošus faktorus un rastu risinājumus to ietekmes mazināšanai, sadarbojoties vairākām nozaru ministrijām un iestādēm. Vienlaikus secināms, ka nozaru ministrijām ir jāpaplašina savs redzējums par ēnu ekonomikas izpausmēm, faktoriem un nozares problēmām, ņemot vērā, uzņēmēju organizāciju sniegto informāciju un aprēķinus par ēnu ekonomikas īpatsvaru.  Ņemot vērā, ka ēnu ekonomikas ierobežošana ir ilgtermiņā koordinēti veicami kompleksi vairāku iestāžu pasākumi, plāns būtu turpināms, un efektīvākai pasākumu īstenošanai ir nepieciešams pagarināt padomes darbības termiņu līdz 2022.gada 31.decembrim, lai turpinātu institūciju darbības koordināciju un uzraudzību ēnu ekonomikas apkarošanas jomā. |
| 3. | Projekta izstrādē iesaistītās institūcijas un publiskas personas kapitālsabiedrības | Finanšu ministrija |
| 4. | Cita informācija | Nav |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Regulējums ir attiecināms uz padomi, padomes sastāvā ietilpstošajām valsts pārvaldes institūcijām un amatpersonām.  Tāpat noteikumu regulējums attiecas uz privāto sektoru, nevalstiskajām organizācijām un sociālo partneru pārstāvjiem, kuri sniedz informāciju, kas nepieciešama padomes darbības mērķa īstenošanai un uzdevumu izpildei, lai sekmētu ēnu ekonomiku ierobežošanu. |
| 2. | Tiesiskā regulējuma ietekme uz tautsaimniecību un administratīvo slogu | Tiesiskajam regulējumam nav ietekmes uz tautsaimniecību. Padome būs lemttiesīga arī padomes locekļa prombūtnes gadījumos. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Nav |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Noteikumu projekts šo jomu neskar**.** |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Atbilstoši [Ministru kabineta 2009. gada 25. augusta noteikumiem Nr. 970 "Sabiedrības līdzdalības kārtība attīstības plānošanas procesā"](http://likumi.lv/doc.php?id=197033), lai informētu sabiedrību par noteikumu projektu un dotu iespēju izteikt viedokli, noteikumu projekts 2020.gada 28.septembrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Valsts budžeta politika”. |
| 2. | Sabiedrības līdzdalība projekta izstrādē | Sabiedrības pārstāvji tika aicināti no 28.septembra līdz 12.oktobrim līdzdarboties noteikumu projekta izstrādē, rakstiski sniedzot viedokļus par projektu, kas 2020.gada 28.septembrī publicēts Finanšu ministrijas tīmekļvietnē sadaļā “Sabiedrības līdzdalība” – “Tiesību aktu projekti” – “Valsts budžeta politika”, adrese:  <https://www.fm.gov.lv/lv/sabiedribas_lidzdaliba/tiesibu_aktu_projekti/valsts_budzeta_politika#project670>  Minētais paziņojums 2020.gada 28.septembrī publicēts arī Ministru kabineta tīmekļvietnē sadaļā “Valsts kanceleja”– “Sabiedrības līdzdalība”.  Finanšu ministrija 2020. gada 28. oktobrī nosūtīja Latvijas Tirdzniecības un rūpniecības kamerai elektroniskā pasta vēstuli ar lūgumu sniegt viedokli par noteikumu projektu. |
| 3. | Sabiedrības līdzdalības rezultāti | Iebildumi vai priekšlikumi no sabiedrības pārstāvjiem nav saņemti. |
| 4. | Cita informācija | Ministru kabineta noteikumus pēc to pieņemšanas Ministru kabinetā izsludina, publicējot oficiālajā izdevumā "Latvijas Vēstnesis" ([www.vestnesis.lv](http://www.vestnesis.lv)), kā arī tie ir pieejami sistematizēti vortālā Likumi.lv ([www.likumi.lv](http://www.likumi.lv) ). |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Finanšu ministrija, padomes locekļi, citas valsts pārvaldes iestādes un nevalstiskās organizācijas. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neietekmē pārvaldes funkcijas un uzdevumus, ne arī institucionālo struktūru. |
| 3. | Cita informācija | Nav |

Finanšu ministrs J. Reirs

Gulbe, 67095555

[Daiga.Gulbe@fm.gov.lv](mailto:Daiga.Gulbe@fm.gov.lv)